laion/Wikipedia-Exotic huggingface dataset:
ג'וזף אנדרסון

ג'וזף אנדרסון (באנגלית: Joseph Anderson) הוא קצין בדימוס בדרגת לוטננט גנרל. שירת כמפקד הקורפוס המוטס ה-18 וכראש אגף מבצעים, תכנון ואימונים של צבא ארצות הברית. אנדרסון נולד בעיירה במחוז וסטצ'סטר שבמדינת ניו יורק. ב-1981 סיים לימודיו באקדמיה הצבאית של ארצות הברית והתגייס לצבא. שירת כמפקד מחלקה בדיוויזיית החי"ר החמישית, לאחר מכן הוצב בפנמה ושירת בגדוד 193, וכמפקד פלוגה בגדוד השני של רגימנט החי"ר 187 בדיוויזיה המוטסת ה-101. פיקד על פלוגה בגדוד השני של רגימנט הריינג'רס ה-75 והשתתף עמה בפלישה לפנמה. לאחר לימודים במכללה לפיקוד ומטה שירת בענף חי"ר באגף כוח אדם של הצבא. ב-1993 הוצב בהוואי, שימש קצין מבצעים של הגדוד השלישי ברגימנט החי"ר ה-22 של דיוויזיית החי"ר ה-25, קצין אג"ם של החטיבה הראשונה של הדיוויזיה, עוזר למפקד כוחות הצבא בפיקוד האוקיינוס השקט של ארצות הברית וסגן מפקד החטיבה השלישית של דיוויזיית החי"ר ה-25. פיקד על הגדוד השני ברגימנט הצנחנים ה-505 של הדיוויזיה המוטסת ה-82, תחת פיקודו נשלח הגדוד ב-1999 לאלבניה במסגרת מבצע כוח מאוחד והיה הכוח היבשתי האמריקאי הראשון שנכנס לקוסובו במסגרת כוח קוסובו. למד במכללת המלחמה של הצי ונותר להדריך במכללה. ביולי 2002 מונה למפקד החטיבה השנייה ומפקד רגימנט החי"ר ה-502 של הדיוויזיה המוטסת ה-101. בתקופת פיקודו השתתפה החטיבה במלחמת עיראק. בתפקידו הבא שימש ראש מטה הדיוויזיה. בפברואר 2005 מונה לעוזרו של מזכיר הצבא של ארצות הברית. באוגוסט 2006 מונה לראש מטה הקורפוס השלישי בפורט הוד, בדצמבר נשלח הקורפוס לעיראק והוא שימש ראש מטה גייסות בעלות הברית. ביוני 2008 מונה לסגן מפקד פיקוד הגיוס של הצבא. באוגוסט 2009 הוצב שוב בעיראק כראש מטה כוחות ארצות הברית והכוח הרב-הלאומי, לתקופת הנסיגה והעברת השליטה לכוחות הביטחון העיראקיים. באוגוסט 2010 מונה לראש ענף מבצעים, כוננות וגיוס במחלקת הצבא. בנובמבר 2011 מונה למפקד דיוויזיית החי"ר הרביעית בפורט קרסון שבקולורדו. ביוני 2013 קודם לדרגת לוטננט גנרל ומונה למפקד הקורפוס המוטס ה-18, במסגרת זו הוצב באפגניסטן ומונה בפברואר 2014 לסגן מפקד כוח הסיוע הביטחוני הבינלאומי עד לפירוקו בסוף השנה. במאי 2015 מונה לראש אגף מבצעים, תכנון ואימונים של צבא ארצות הברית. ב-2019 פרש מהשירות הצבאי. לאחר פרישתו עבד בחברות ייעוץ והוא מכהן כנשיא וכמנכ"ל חברת בת של רפאל - מערכות לחימה מתקדמות בארצות הברית: RAFAEL SYSTEMS GLOBAL SUSTAINMENT (RSGS). אנדרסון בעל תואר שני בניהול מאוניברסיטת מרכז מישיגן ובעל תואר שני בלימודי ביטחון לאומי ואסטרטגיה ממכללת המלחמה של הצי. נשוי לבת' ואב לשני בנים. מדיה וקבצים בנושא ג'וזף אנדרסון בוויקישיתוף ביוגרפיה באתר בית הנבחרים של ארצות הברית ביוגרפיה באתר militaryhallofhonor.com Maj. Gen. Joseph Anderson assumes command of 4th Inf. Div., Fort Carson, אתר צבא ארצות הברית, 17 בנובמבר 2011
חגית עוז

חגית עוֹז (כיום חגית פלוטניק; נולדה ב-13 באפריל 1979) היא מחלוצות ספורט הקייטסרפינג (גלישת עפיפונים) בישראל. חגית הייתה אלופת ישראל ודורגה במקום שלישי בעולם לשנת 2003 בתחרות קייטסרפינג בסגנון Freestyle. חגית נולדה בחולון, ליפה וציון, היא למדה בתיכון בקרית שרת במגמת ספורט והתעמלות קרקע מכשירים. חגית החלה את דרכה כגולשת רוח בשנת 1994, ב-1997 התגייסה לצה"ל והייתה מד"סית בפו"מ לקצינים הבכירים בצה"ל. לאחר שירותה הצבאי, חגית למדה במכון וינגייט - המכון הלאומי לחינוך גופני ולספורט. בשנת 1999 חגית השתתפה במסע הראשון של מלכת המדבר שנערך בירדן. חגית התאמנה לקראת אליפות העולם בקייטסרפינג עם אורן יהושוע שהיה אחד מחלוצי ספורט הקייטסרפינג. אורן נהרג ב-2003 בהתרסקות מצנח רחיפה בצפון. בשנת 2001 גייסה חגית כ-100 אלף ש"ח מחברת "עוף טנא" כדי להשתתף בסבב הקייטסרפינג העולמי (Kiteboard Pro World Tour (KPWT אשר התקיים בטורקיה, צרפת, ברזיל וניו-קלדוניה. בשנת 2002 דורגה עוז במקום שלישי בעולם בקייטסרפינג. בשנת 2005 השתתפה חגית בתוכנית הריאליטי אקסטרים הראשונה בישראל "יש לה את זה" בהנחייתו של דני קושמרו. בשנת 2008 עברה חגית פריצת דיסק בגב התחתון אשר השביתה את פעילותה המקצועית והעסקית. חגית שאפה שהפציעה לא תמנע ממנה להמשיך בפעילות ספורטיבית והציבה לעצמה יעד של 6 חודשים כדי לחזור לגלוש. מאז היא גולשת, מדריכה ומקדמת את הספורט האתגרי בארץ ובעולם. משנת 2009, חגית משמשת כמייסדת ומנכ"לית של B.Oz (מבוטא: בִי-עוֹז) - פורטל פעילויות אקסטרים וספורט אתגרי הראשון שקיבל את תו אמון הציבור, כמנכ"לית שאפה חגית לקדם את הספורט האתגרי בארץ, ואת הנשים בפרט ולתת במה רחבה לספורטאי האקסטרים. מדיה וקבצים בנושא חגית עוז בוויקישיתוף אתר האינטרנט הרשמי של חגית עוז חגית עוז, ברשת החברתית פייסבוק חגית עוז, ברשת החברתית אינסטגרם חגית עוז, ברשת החברתית LinkedIn דנית ניצן, מטר מעל הגלים, באתר הארץ, 17 בפברואר 2007 WeWork - Competing Globally Takes Kite Surfer Hagit Oz to New Heights חגית מספרת בראיון על ספורט הקייטסרפינג - "לחיות טוב" עם משה דץ ערוץ 2 דנית ניצן, מטר מעל הגלים, באתר הארץ, 17 בפברואר 2007 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חגית עוז".
Hear Them Calling

"Hear Them Calling" (בעברית: "שומעת אותם קוראים") הוא השיר שייצג את איסלנד באירוויזיון 2016. השיר בוצע על ידי גרטה סלומה. השיר שנבחר ב-Söngvakeppnin 2016 שהוא הקדם האיסלנדי המסורתי נכתב והולחן על ידי גרטה סלומה. בתחרות עצמה השיר הגיע למקום ה-14 בחצי הגמר ולא עלה למרות כל התחזיות של מעריצי האירוויזיון. מידע על היצירה "Hear Them Calling" באתר מיוזיק בריינז Hear Them Calling, סרטון באתר יוטיוב (אורך: 3:04) Being a fan favourite: A blessing or a curse?
פרס גלובוס הזהב לשיר המקורי הטוב ביותר

פרס גלובוס הזהב לשיר המקורי הטוב ביותר הוענק לראשונה בשנת 1962 ומוענק מדי שנה מאז 1965 על ידי איגוד העיתונאים הזרים בהוליווד. הפרס מוענק לכותבי השירים של שיר שנכתב במיוחד עבור סרט. המבצעים של השיר אינם נכללים ברשימת הקרדיטים, אלא אם כן הם כתבו את השיר. שירים שזכו בפרס אוסקר לשיר המקורי הטוב ביותר מסומנים ב-†. שירים שהיו מועמדים בפרס אוסקר לשיר המקורי הטוב ביותר מסומנים ב-*. פרס אוסקר לשיר המקורי הטוב ביותר אתר האינטרנט הרשמי של פרס גלובוס הזהב לשיר המקורי הטוב ביותר מדיה וקבצים בנושא פרס גלובוס הזהב לשיר המקורי הטוב ביותר בוויקישיתוף Golden Globe nominations announced for 2024 awards - CBS News, www.cbsnews.com, ‏2023-12-11 (באנגלית אמריקאית)
פיג'ו RCZ

פיג'ו RCZ (בצרפתית: Peugeot RCZ) היא מכונית ספורט בתצורת קופה מתוצרת Magna Steyr (אנ') (שם רשמי: MAGNA STEYR Fahrzeugtechnik AG & Co KG) ששווקה באמצעות פיג'ו הצרפתית. הדגם יוצר בין השנים 2010 – 2015 עם מנועי 1.6 ליטר או 2.0 ליטר. לפיג'ו RCZ מנוע הנעה קדמית, 2 מושבים קדמיים + 2 מושבים צרים מאחור וסך הכול יוצרו ממנו 67,602 יחידות. לגרסת הבסיס 156 כוחות סוס, האצה למאה קמ"ש ב-8.4 שניות ומהירות מקסימלית של 214 קמ"ש. לגרסה החזקה יותר 200 כוחות סוס, האצה למאה קמ"ש ב-7.5 שניות ומהירות מקסימלית של 231 קמ"ש. לגרסה המתקדמת והחזקה יותר 270 כ"ס, האצה למאה קמ"ש ב-5.9 שניות ומהירות מקסימלית של 250 קמ"ש סדרה ראשונה - יוצרה בין השנים 2013–2010 סדרה שנייה - יוצרה בין השנים 2015 - 2013 "פיג'ו RCZ" "פיג'ו RCZ" "פיג'ו RCZ" - מבט לתא הנהג ולוח מחוונים "פיג'ו RCZ" "פיג'ו RCZ", שנת 2014 מאפיין בולט של ה- RCZ: העקמומיות הכפולה בגג ובחלון האחורי "פיג'ו RCZ" (autoexpress.co.uk/peugeot/rcz/59385/best-coupe-peugeot-rcz ) מדיה וקבצים בנושא פיג'ו RCZ בוויקישיתוף Magna Steyr AG & Co KG היא יצרנית רכב הממוקמת בגראץ, אוסטריה, שם נמצא גם מפעל הייצור העיקרי שלה. זוהי חברת בת של מגנה אינטרנשיונל הקנדית והייתה בעבר חלק מקונגלומרט שטייר-דיימלר-פוך "פיג'ו RCZ" automobile/peugeot-rcz-la-production-sarretera-au-mois-de-septembre ניר בן-טובים‏, פיג'ו תיפרד מה-RC-Z, באתר וואלה, 20 באפריל 2015 אלי שאולי, פיג'ו RCZ בישראל: מ-190,000 שקל, במגזין אוטו, ‏01 בנובמבר 2010
בת'רסט (ניו ברנזוויק)

בת'רסט (באנגלית: Bathurst) היא עיר הבירה של מחוז גלוסטר בפרובינציית ניו ברנזוויק שבקנדה. עוד קודם להתיישבות האירופאית בפרובינציית ניו ברנזוויק, היה המקום של בת'רסט של היום מיושב על ידי השבט הילידי המקומי מיקמאק. ז'אק קרטייה היה האירופאי הראשון להגיע לאזור, בשנת 1534, וההתיישבות האירופאית באזור החלה לראשונה בתחילת המאה ה-17. האזור היה חלק מאקדיה ההיסטורית, והמתיישבים האקדים יישבו את החלק המערבי של העיר בת'רסט של היום. במשך המאה ה-18 הגיעו מתיישבים חדשים, צרפתים ובריטים, ובמשך המאה ה-19 בת'רסט התפתחה כמרכז הסחר האזורי. מדיה וקבצים בנושא בת'רסט בוויקישיתוף אתר האינטרנט הרשמי של בת'רסט בת'רסט, באתר אנציקלופדיה בריטניקה (באנגלית) פרופיל מפקד אוכלוסין לבת'רסט, מפקד 2016, סטטיסטיקס קנדה (באנגלית). ערך זה הוא קצרמר בנושא יישובים בקנדה. אתם מוזמנים לתרום לוויקיפדיה ולהרחיב אותו.
אנתוני איררדי

אנתוני "טוני" ר. איררדי (באנגלית: Anthony "Tony" R. Ierardi) הוא קצין בדימוס בדרגת לוטננט גנרל ששירת כראש אגף מבנה הכוח, משאבים והערכה במטות המשולבים. איררדי נולד בפילדלפיה שבפנסילבניה. ב-1982 סיים תואר ראשון בניהול באוניברסיטת וושינגטון ולי שבוירג'יניה והתגייס לצבא ארצות הברית. הוכשר כקצין שריון ושירת כמפקד מחלקה וסגן מפקד פלוגה בגדוד הראשון של רגימנט הפרשים העשירי בדיווייזית החי"ר הרביעית. לאחר קורס קציני שריון מתקדם שירת כמפקד מחלקה ובמטה מפקדת הגדוד השני של רגימנט הפרשים המשוריין השני בבמברג שבגרמניה המערבית. הוא השתתף עם הרגימנט במלחמת המפרץ. בשנים 1993–1994 שירת כקצין מבצעים בגדוד השני של רגימנט השריון ה-72 בדיוויזיית החי"ר השנייה המוצבת בקוריאה הדרומית. ב-1996 מונה לעוזר לענייני אמריקה הלטינית של מפקד פיקוד דרום וב-1997 לעוזרו של מפקד כוחות נאט"ו ומפקד פיקוד אירופה. ביוני 1998 מונה למפקד הגדוד הראשון ברגימנט הפרשים השביעי ובהמשך שימש קצין מבצעים של דיוויזיית הפרשים הראשונה. לאחר לימודים במכללת המלחמה של הצי מונה ביוני 2002 למפקד החטיבה הראשון של דיוויזיית החי"ר השנייה בקוריאה הדרומית וביולי 2004 מונה לראש מטה הדיוויזיה. בספטמבר 2005 מונה לראש מחלקת פיתוח יכולות במרכז שילוב היכולות של הצבא. בשנים 2006–2008 פיקד על כוח המשימה המשותף של מחלקת ההגנה של ארצות הברית ופיקוד צפון למלחמה בסחר בסמים ובטרור שמפקדתו בפורט בליס. ביוני 2008 הוצב באפגניסטן כסגן מפקד לנושא תכנון בפיקוד העברת השליטה הביטחונית. בנובמבר 2009 מונה לכראש מחלקה באגף מבנה הכוח, משאבים והערכה של המטות המשולבים, במסגרת זו שימש מנהל קבוצת התכנון לפתרון בעיית מטעני הצד (IED) שבמשרד תת-מזכיר ההגנה. ביולי 2010 מונה לראש אגף מחלקת ניהול הכוח במטה צבא ארצות הברית. בדצמבר 2010 קודם לדרגת מייג'ור גנרל. ביוני 2012 מונה למפקד דיוויזיית הפרשים הראשונה בפורט הוד, בתקופה שבה הקורפוס השלישי הוצב באפגניסטן שימש גם כמפקד בפועל של בסיס פורט הוד. במרץ 2014 מונה לסגן מפקד הקורפוס השלישי ושירת בתפקיד עד יולי אותה שנה. מיולי עד דצמבר 2014 שימש עוזר מיוחד למנהל מטה הצבא. בדצמבר 2014 קודם לדרגת לוטננט גנרל ומונה לראש אגף מבנה הכוח, משאבים והערכה במטה צבא ארצות הברית. ב-2015 מונה לראש אגף מבנה הכוח, משאבים והערכה במטות המשולבים במקום מארק רמזי. הוא שירת בתפקיד עד אוגוסט 2019. לאחר פרישתו מונה לראש מטה חברת Rebellion העוסקת בפיתוח תוכנה בתחום הביטחוני. איררדי בעל תואר שני בלימודי אמריקה הלטינית מאוניברסיטת ג'ורג'טאון, בוגר המכללה לפיקוד ומטה של צבא מקסיקו (Escuela Superior de Guerr), בעל תואר שני בלימודי ביטחון לאומי ממכללת המלחמה של הצי. נשוי לאנג'לה ואב לשניים. מדיה וקבצים בנושא אנתוני איררדי בוויקישיתוף ביוגרפיה באתר בית הנבחרים של ארצות הברית ביוגרפיה באתר האוניברסיטה לביטחון לאומי W&L Alum To Lead America's First Team, אתר אוניברסיטת וושינגטון ולי, 3 בפברואר 2012 טוני איררדי באתר החברה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנתוני איררדי".
עונת 1967/1968 בפוטבול ליג

עונת 1967/1968 הייתה העונה ה-69 של הפוטבול ליג שהיא הייתה הליגה האנגלית הבכירה בכדורגל העונה החלה ב-19 באוגוסט 1967 והסתיימה ב-21 במאי 1968. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. הליגה הבכירה כללה 22 קבוצות.וולברהמפטון וונדררס וקובנטרי סיטי (בפעם הראשונה בתולדות המועדון). היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. מנצ'סטר סיטי זכתה באליפות בפעם השנייה בתולדות המועדון. בסוף העונה לליגת משנה ירדו שפילד יונייטד ופולהאם. במקומן לליגה הבכירה עלו איפסוויץ' טאון וקווינס פארק ריינג'רס (בפעם הראשונה בתולדות המועדון). רון דייוויס מסאות'המפטון כבש 37 שערים וזכה בתואר מלך השערים לצד ג'ורג' בסט ממנצ'סטר יונייטד. לרון דייוויס זו הייתה הזכייה השנייה ברציפות. ג'ורג' בסט ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית. נתונים מפורטים מאתר rsssf
צ'ארלס גרהארט

צ'ארלס האנטר גרהארט (באנגלית: Charles Hunter Gerhardt ‏; 6 ביוני 1895 – 12 באוקטובר 1976) היה מייג'ור גנרל בצבא ארצות הברית, אשר פיקד על הדיוויזיה ה-29 בחזית מערב אירופה במלחמת העולם השנייה, ובכלל זה בחוף אומהה במהלך הנחיתה בנורמנדי. גרהארט נולד ב-6 ביוני 1895 לקצין קבע בצבא ארצות הברית, שסיים לבסוף בדרגת בריגדיר גנרל. בשנת 1913 החל גרהארט את לימודיו בווסט פוינט, ובשנת 1917 הוסמך כלוטננט משנה זמן קצר לאחר כניסת ארצות הברית למלחמת העולם הראשונה. בין חבריו שסיימו עמו היו מת'יו רידג'וויי, מארק קלארק, ג'וזף לוטון קולינס, ארנסט הרמון, נורמן קוטה, לורנס קייזר, פרדריק אוגוסטוס אירווינג, ברייאנט מור, וויליאם קלי הריסון, ועוד רבים אחרים שהגיעו לתפקידי פיקוד בכירים במהלך מלחמת העולם השנייה ולאחריה. בתחילה שירת גרהארט ביחידת פרשים בטקסס, ולאחר מכן לחם בחזית המערבית במסגרת הדיוויזיה ה-89. לאחר המלחמה מילא גרהארט תפקידים שונים בצבא, ובשנת 1932 נבחר לשופט באירועי הרכיבה במשחקים האולימפיים שהתקיימו בלוס אנג'לס. בזמן המתקפה היפנית על פרל הארבור היה גרהארט מפקד חטיבת הפרשים ה-56, ובאוגוסט 1942 מונה למפקד הראשון של הדיוויזיה ה-91 שהייתה אחראית על אימון הטירונים לצבא. ביולי 1943 מונה גרהארט למפקד הדיוויזיה ה-29 שהוצבה בדרום-מערב אנגליה לקראת הפלישה לנורמנדי. גרהארט היה מפקד קפדן שהקפיד מאוד על המשמעת, ומסופר עליו שגער בחייל שהשליך קליפת תפוז על הקרקע במהלך הלחימה בחוף אומהה. גרהארט פיקד על הדיוויזיה ה-29 החל מהנחיתה בחוף אומהה, ועד לסיום מלחמת העולם השנייה. שיעור הנפגעים בדיוויזיה היה גבוה מאוד, ובמהלך הלחימה ספגה הדיוויזיה 20,600 הרוגים, פצועים ושבויים. כמו כן נחשב גרהארט למפקד רופף מבחינה מוסרית, משום שפתח בית בושת לחיילי הדיוויזיה ברן, עד שהורה עומר בראדלי לסגור אותו. לאחר המלחמה הורד גרהארט לדרגת קולונל, בעקבות שיעור האבדות הגבוה שספגה הדיוויזיה, ועקב העמדה המוסרית הרופפת שלו. גרהארט שימש כנספח ההגנה של ארצות הברית בברזיל ובתפקיד בפורט מיד, מרילנד, ובשנת 1948 פרש מהצבא בדרגת מייג'ור גנרל. ב-9 באוקטובר 1976 מת גרהארט בביתו, ונקבר בבית הקברות הלאומי ארלינגטון. מדיה וקבצים בנושא צ'ארלס גרהארט בוויקישיתוף צ'ארלס גרהארט צ'ארלס גרהארט, באתר "Find a Grave" (באנגלית) סטיבן אמברוז, "יום הפלישה", הוצאת זמורה-ביתן, 2002, עמ' 406
נלה הנסיכה האבירה

נלה הנסיכה האבירה (באנגלית: Nella the Princess Knight) היא סדרת אנימציה אירית-אמריקאית שנוצרה על ידי כריסטין ריקי. הסדרה החלה את שידוריה בארצות הברית ב-6 בפברואר 2017 ובישראל ב-7 במאי 2017. הסדרה חודשה לעונה שנייה ב-24 במאי 2017. בישראל העונה השנייה לא שודרה עד סופה כמו בארצות הברית, אז לכן היא הסתיימה בישראל ב-13 במאי 2020. נלה היא נסיכה הרפתקנית בת 8 הנלחמת כדי להציל את נתיני ממלכתה. בדרך היא מסתייעת בחברה הטוב ביותר, טרינקט, חד קרן מדבר ובעל חיבה לאופנה. "נלה הנסיכה האבירה", במסד הנתונים הקולנועיים IMDb (באנגלית) "נלה הנסיכה האבירה", באתר Rotten Tomatoes (באנגלית) "נלה הנסיכה האבירה", במסד הנתונים הקולנועיים KinoPoisk (ברוסית) "נלה הנסיכה האבירה", במיזם "אישים" לתיעוד היצירה הישראלית Anahita Tabarsi (13 בינואר 2017). "Nella the Princess Knight Premiering February 6th on Nickelodeon!". Brown Bag Films. נבדק ב-19 בינואר 2017. {{cite web}}: (עזרה) מאי בערוצי ניקלודיאון אפי טריגר באתר Pop Tarts בתאריך 29 באפריל 2017 More preschool renewals, SpongeBob for Nickelodeon באתר Kidscreen
בשביל אהבתה

בשביל אהבתה הוא שיר של הזמרת דיקלה, אשר יצא במסגרת מיזם 929 - תנ"ך ביחד. הוא נכתב על ידי מאיר גולדברג והולחן על ידי דיקלה ויפתח שחף. השיר נוצר בהשראת ספר שמואל ועוסק בסיפורה של מיכל שניתנה לפלטיאל בן ליש אחרי שהובטחה לדוד. אחרי מותו של שאול תבע אותה דוד בחזרה לעצמו ולקח אותה מפלטיאל שהלך אחריה כשהוא ממרר בבכי. 929 ושיר הוא פרויקט מבית מיזם 929 שמטרתו להנגיש את הטקסט התנכי לקהל רחב בהקשרים תרבותיים ואקטואליים. המיזם ייסד שיטת קריאה משותפת של פרק ביום ויזם אתר עשיר המחבר את התנ"ך לעולמות תוכן רבים. המיזם תומך בפרויקטים תרבותיים ובראשם 929 ושיר. הווידאו קליפ מתחיל כאשר רואים אישה באולם של הצגות, בזמן שהכול מצולם בשחור לבן. לאחר מכן ניתן לראות את דיקלה מתחילה לשיר את מילות השיר כשהיא נמצאת בחדר אפור, ותוך כדי אנשים אשר בונים תפאורה על הבמה שבמרכז המקום. לאחר מכן האישה שהופיעה בהתחלה מטפסת על חבל ועושה פעלולים רבים ברחבי האולם. בין לבין ניתן לראות את השחקנים של ההצגה כשהם נמצאים בחדר שבו הם מתאפרים, מחליפים תלבושות, מסתרקים ומסדרים את עצמם ככל הנראה לקראת ההופעה שלהם. בשיר ניתן לראות רמיזות לאהבה ותשוקה. לאחר מכן ניתן לראות את האישה ביחד עם בן אדם בזמן שהם תלויים בחבל ברחבי האולם ותוך כדי עושים פעלולים באוויר ומתאמנים לקראת ההופעה האמיתית ככל הנראה. מדי פעם ניתן לראות אנשים בתוך חדר כשכל קירותיו משובצים בריבועים. בקליפ דיקלה לא מרבה להופיע. נכון ל-2018, הקליפ צבר קרוב ל-300 אלף צפיות. סרטון השיר "בשביל אהבתה" באתר יוטיוב מילות השיר "בשביל אהבתה" באתר שירונט כתב ynet, אהבה כמו בספרים: הקליפ החדש של דקלה, באתר ynet, 10 בינואר 2016 איריס קול, דיקלה על הדואט עם שלמה ארצי: "מסתבר שהוא כתב את השיר במיוחד בשבילי", באתר 103fm‏, 12 בינואר 2016 שחר אמאנו, תגידי מרגול, מה עם מוזיקה? ובנוסף דיקלה - בשביל אהבתה, באתר הארץ, 17 בינואר 2016 הליקון, דיקלה – בשביל אהבתה – שיר חדש מתוך פרויקט 929 ושיר, באתר מיוזיק הליקון, 11 בינואר 2016
Popular (שיר של אריק סעדה)

Popular (בעברית: פופולרי) הוא השיר שייצג את שוודיה באירוויזיון 2011. השיר נכתב והולחן על ידי פרידריק קמפה, בוצע על ידי אריק סעדה. השיר נבחר במלודיפסטיבלן, הקדם-אירוויזיון השוודי המסורתי. מידע על היצירה "Popular" באתר מיוזיק בריינז סרטון השיר "Popular" באתר יוטיוב
פיאט ברווטי

פיאט ברווטי (באיטלקית: Fiat Brevetti) היא מכונית משפחתית, בסגנון מכונית עידן פליז בתצורה טורפדו, מתוצרת קונצרן הרכב האיטלקי פיאט אשר יוצרה בין השנים 1905–1908. סך הכול יוצרו 681 יחידות בדגמי טורפדו ולנדולט. מדיה וקבצים בנושא פיאט ברווטי בוויקישיתוף FIAT Brevetti, באתר autoevolution (באנגלית) ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
הדיוויזיה ה-352 (ורמאכט)

הדיוויזיה ה-352 הייתה דיוויזיה של הוורמכאט במהלך מלחמת העולם השנייה. הדיוויזיה לחמה במערכה בנורמנדי, בקרב על הבליטה, ובקרבות בגרמניה. הדיוויזיה הוקמה ב-5 בנובמבר 1943, והועמדה תחת פיקוד דיטריך קרייס. הדיוויזיה הוצבה בסן-לו שבצרפת, כחלק מהקורפוס ה-84 במסגרת הארמייה השביעית. ב-6 ביוני 1944 הותקפה הדיוויזיה שהגנה על חוף אומהה, על ידי הדיוויזיות האמריקניות ה-1 וה-29 שנחתו בחוף כחלק מהפלישה לנורמנדי. אולם על אף שגרמה לאמריקנים אבדות כבדות, ספגה הדיוויזיה הרבה נפגעים ובסופו של דבר נאלצה לסגת. הדיוויזיה המשיכה להילחם במהלך המערכה בנורמנדי, אולם ב-30 ביולי פורקה הדיוויזיה עקב האבדות הרבות שספגה. ב-21 בספטמבר 1944 הוקמה הדיוויזיה מחדש כדיוויזיית פולקסגרנדיר, על בסיס שרידי הדיוויזיה ה-352 ועל בסיס דיוויזיית הפולקסגרנדיר ה-581 שהוקמה ב-21 באוגוסט. הדיוויזיה הועמדה תחת פיקוד אברהרד פון שוקמן, והוצבה כעתודת ה-OB West. בדצמבר אותה שנה לחמה הדיוויזיה בקרב על הבליטה כחלק מהקורפוס ה-85 במסגרת הארמייה השביעית, ולאחר מכן לחמה בקרבות בגרמניה. הדיוויזיה ספגה אבדות כבדות, וב-14 באפריל 1945 התפצלה לקבוצות קרב, שאחת מהן התאחדה עם הדיוויזיה ה-805. דיטריך קרייס (5 בנובמבר 1943 - 30 ביולי 1944) אברהרד פון שוקמן (21 בספטמבר 1944 - 6 באוקטובר 1944) אריק-אוטו שמידט (6 באוקטובר 1944 - 23 בדצמבר 1944) ריכרד בצינג (23 בדצמבר 1944 - 21 בפברואר 1945) רודולף פון אופן (21 בפברואר 1945 - 14 באפריל 1945) הדיוויזיה ה-352 באתר lexikon-der-wehrmacht דיוויזיית הפולקסגרנדיר ה-352 באתר lexikon-der-wehrmacht
ארז עובד

ארז עובד (באנגלית: Erez Oved; נולד ב-9 בדצמבר 1993 בירושלים) הוא שחקן ואמן ישראלי. ארז גדל בירושלים ולמד בתיכון לאומנויות בירושלים במגמת תיאטרון. בשנת 2012 התגייס ושירת כמפקד בהכשרות בצבא ההגנה לישראל. בשנת 2018 למד משחק במסלול התלת שנתי במכללת סמינר הקיבוצים. בשנת 2017 שיחק בתפקיד ראשי בסדרת הטלוויזיה "כבודו" את דמותו של שי, יצירתם של רוני ניניו ושלמה משיח, שעלתה לשידור בשידורי YES בתחילת 2017. בשנת 2019 שיחק בסרט הקצר של יוסי מדווד שאורכו 17 דקות "ירח שועלים" בתפקיד דניאל. בשנת 2023 חלק ניכר מהעשייה של ארז התעסקה בדמות בדיונית בשם "יעקב לוי" המשוחקת בעיקר בטיקטוק, הדמות מציגה אדם חרדי שיצא מהארון ובחלק מהסרטונים אפשר לראות את המשפחה החרדית של יעקב שמקבלת אותו כהומו ואוהבת אותו כמו שהוא. הדמות נותנת השראה לאנשים מהקהילה הגאה וחרדים שמפחדים לצאת מהארון שחוששים שלא יקבלו אותם. בשנת 2024 שיחק עובד בסרט "כיסופים" של קרן נחמד בתפקיד שושן, אחד מבני הגרעין. מהסוף להתחלה, ספרי ניב (הוצאה עצמית), 2022. עובד גרוש ומגדיר עצמו כפאנסקסואל/ביסקסואל. מדיה וקבצים בנושא ארז עובד בוויקישיתוף אתר האינטרנט הרשמי של ארז עובד ארז עובד, ברשת החברתית פייסבוק ארז עובד, ברשת החברתית אינסטגרם ארז עובד, במיזם "אישים" לתיעוד היצירה הישראלית ארז עובד, במסד הנתונים הקולנועיים IMDb (באנגלית) ארז עובד, באתר "אידיבי", מאגר הידע העברי לקולנוע ישראלי ועולמי דף שחקן(הקישור אינו פעיל, 28.7.2019), באתר רודיקה אלקלעי שירה קדרי–עובדיה, "כבודו": ביצוע מצוין של דרמה רווית יצרים ודם, באתר nrg עידן יוסף-ימין, ‏"רצינו לזעוק זעקתם של חרדים בארון, שלא יכולים להיות מי שהם", באתר ‏מאקו‏, 24 במאי 2022. הודעה, בעמוד הפייסבוק של ארז עובד, 10 באוגוסט 2021 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
The Reel Me

The Reel Me (בעברית: אני האמיתית) הוא מיני-אלבום ואלבום וידאו של הזמרת האמריקאית ג'ניפר לופז. המיני אלבום יצא לאור ב-18 בנובמבר 2003, תחת חסותם של אפיק רקורדס. האלבום כולל את מיטב להיטיה של הזמרת מאלבומה הראשון On the 6, ועד לאלבומה, This Is Me... Then. האלבום הגיע למקום ה-69 במצעד הבילבורד 200, למקום ה-84 במצעד האלבומים הצרפתי ולמקום ה-7 במצעד אלבומי הווידאו. מידע על האלבום The Reel Me באתר MusicBrainz מידע על האלבום The Reel Me באתר AllMusic האלבום The Reel Me באתר יוטיוב Jennifer Lopez - The Reel Me (באנגלית), נבדק ב-2017-10-31
יחסי ברוניי–ישראל

יחסי ברוניי–ישראל מתייחסים ליחסים הדיפלומטיים בין אומת ברוניי, משכן השלום לבין מדינת ישראל. בין שתי המדינות לא מתקיימים יחסים דיפלומטיים כלל, בעוד ברוניי אינה מאשרת כניסה לבעלי דרכון ישראלי. בשנות ה-90 של המאה ה-20 ברוניי כוננה לראשונה יחסים עם אש"ף. כמדינה מוסלמית, ברוניי לא כוננה יחסים דיפלומטיים עם מדינת ישראל, לאחר שזכתה לעצמאות מלאה בתחילת 1984. בניגוד לשאר המדינות המוסלמיות באסיה, ישראל לא עודדה את ברוניי לכונן עמה יחסים דיפלומטיים. בשנים שלאחר קבלת עצמאותה של ברוניי מהממלכה המאוחדת, העריכו בישראל כי ברוניי לא תנקוט אף לא צעד קטן לכינון יחסים כלשהם בין שתי המדינות לפני ששכנותיה, אינדונזיה ומלזיה יעשו כך. ב-25 במאי 1994 ברוניי כיננה יחסים עם אש"ף. באותם ימים, ב-29 במאי נפגש שר החוץ וממלא מקום ראש הממשלה שמעון פרס עם שר החוץ של ברוניי, מוחמד בולקאיה בניו יורק לרגל העצרת הכללית של האומות המאוחדות. בחודש נובמבר 1999 הגיע לביקור בישראל יועצו של סולטאן ברוניי, באגאיוקו באליק פאקולי, שכיהן כנשיא של חברת נפט גדולה בברוניי וכממונה על סוכנות ההשקעות הלאומית. הוא הגיע לישראל לאחר שהוזמן לפורום המנכ"לים הישראלי. על פי היועץ, הסולטאן שלח אותו לכונן יחסים כלכליים עם ישראל, מה שלא הניב פרי. מתחילת המאה ה-21, לא ידוע על המשך כלשהו במגעים בין שתי המדינות. משה יגר, המסע הארוך לאסיה: פרק בתולדות הדיפלומטיה של ישראל, הוצאת הספרים של אוניברסיטת חיפה, 2004 מדיה וקבצים בנושא יחסי ברוניי–ישראל בוויקישיתוף Gavin Haines, ‏Six of the seven countries on Donald Trump's 'Muslim ban' list also bar visitors based on nationality, The Telegraph, 31 January 2017 משה יגר, המסע הארוך לאסיה, 2004, עמ' 381 ידיעות אחרונות, ‏נציג הסולטן מברוניי: קחו נפט - תנו היי-טק, באתר גלובס, 14 בנובמבר 1999 משה יגר, המסע הארוך לאסיה, 2004, עמ' 382
ארנבת אירופית

ארנבת אירופית או ארנבת מצויה (שם מדעי: Lepus europaeus) היא מין של ארנבת החיה בטבע באירופה ובכמה אזורים במרכז אסיה אך הועברה על ידי האדם לעוד יבשות, שם היא מהווה מין פולש. ארנבת זו היא הגדולה בסדרת הארנבאים. אורכה 60–75 ס"מ, גובהה 7–11 ס"מ ומשקלה 3–5 ק"ג. היא בעלת פרווה חומה-אדמדמה ובעלת אוזניים לבנות וזנב קצר ולבן. הרגליים גדולות ויכולות לזנק במהירות קדימה. היא פעילה בלילות וניזונה בעיקר מעשבים ומעלים. לארנבת טורפים רבים – בעיקר עופות דורסים, חתוליים וכלביים. היא נמלטת מהם בקפיצות חזקות ומהירות. Lepus europaeus caspicus Lepus europaeus connori Lepus europaeus creticus Lepus europaeus cyprius Lepus europaeus cyrensis Lepus europaeus europaeus Lepus europaeus hybridus Lepus europaeus judeae Lepus europaeus karpathorum Lepus europaeus medius Lepus europaeus occidentalis Lepus europaeus parnassius Lepus europaeus ponticus Lepus europaeus rhodius Lepus europaeus syriacus Lepus europaeus transsylvanicus מדיה וקבצים בנושא ארנבת אירופית בוויקישיתוף ארנבת אירופית, באתר ITIS (באנגלית) ארנבת אירופית, באתר NCBI (באנגלית) ארנבת אירופית, באתר Animal Diversity Web (באנגלית) ארנבת אירופית, באתר האנציקלופדיה של החיים (באנגלית) ארנבת אירופית, באתר GBIF (באנגלית) ארנבת אירופית באתר הרשימה האדומה של IUCN ע"פ החלות האקדמיה, אם כי שם זה מדבר גם על המין Lepus capensis